Minden szülő a legjobbat akarja gyermekének;
de vajon gyermekük szabadidős tevékenységeiknek
megvannak az önök által kívánt hosszútávú hatásai?
Talán ideje megfontolniuk, hogy beirassák őt zenélni!
A gyermekkori zeneoktatásnak
rengeteg előnye van:
növeli a diákok figyelmét, absztrakciós készségét és kreativitását.
A zenélő gyermekeknek jobb a hallgatási készségük és memóriájuk.
Ráadásul a zene az agy mindkét felét munkára bírja,
valamint arra ösztönzi őket, hogy egyszerre több feladatra figyeljenek.
A zene és a matematika szoros kapcsolatban állnak.
Az ütemek, a ritmus és a skálák megértésével
a legfiatalabb zenészek is megtanulják, hogyan kell osztani, törteket csinálni,
és mintákat felismerni.
A zene emellett segíti a mozgáskoordináció fejlődését is,
miközben növeli az önfegyelmet és önbizalmat is.
A zeneoktatáson résztvevő diákok
rendre jobban teljesítenek matematikából és irodalomból
mint a társaik.
A kutatások szerint
akik gyermekkorukban zenélni tanultak,
azok agya még 50 évvel később is jobban feldolgozza a hangokat.
Nem kérdés tehát, hogy beirassa-e gyermekét egy zeneórára!
Támogassa gyermeke kognitív és érzelmi fejlődését!
Ajándékozza meg őt a zenével!
Ha még többet szeretne tudni a zenélés nyújtotta előnyökről,
látogasson el a nammfoundation.org-ra!
Fordította: Jakab Zsuzsanna